Hemserekê TUHAY-DERî yê Wanî Kinyas Başakî derheqê qanûnê înfazî de ke Meclîsê Tirkî de ame qebulkerdene û bi hezaran tepişteyan ê sîyasîyan teber de verdayî, vat no qanûn huqûqê dişmenîye ra ber çîyêk nîyo.
Başakî ard ziwan ke hukmatê AKPyî birêka winasêne vete ke vera komelî rîsk a. Başarî vat: ''Îqtîdarê AKP-MHPyî goreyê xo 'teror' pênase kerd û  prosesêkê winasênî de ke pê girseyî merdimî mirenê bi hezaran merdimî terkê mergî kerdî. Verê cû zî pê qanûnêkê winasênî endamê 'Hîzbul-kontrayî' ameybî veradayene. Berpîrsîyarê rewşa zîndanan AKP yo. Ez venga rayaumûmîye ya demokratîke dana ke hîsger biba û paştî bida bi hezaran tepişteyan ê sîyasîyan.''
Başakî heman wextî de vat ke pê nê qanûnî dişmenîya vera kurdan zî vejîyaye werte.
